3 ሓምለ 2019 ምንጪ ስእሊ, Getty Images ኣብ ዝሓለፈ መዓልትታት መንግስቲ ኤርትራ፡ ብካቶሊካዊት ቤተ-ክርስትያን ክመሓደራ ንዝጸንሓ 22 ሆስፒታላትን ክሊኒካትን ድሕሪ 'ምዕጻው'፡ ኣብ ውሽጥን ግዳምን ዝርከብ ህዝብን ካህናትን፡ "ዓገብ" ብምባል መንግስቲ ንዝወሰዶ ስጉምቲ ዳግመ ግምት ክገብረሉ ተማሕጺኖም። እንተኾነ መንግስቲ ሕጋዊ መገዲ ተኸቲሉ ነተን ሆስፒታላትን ክሊኒካትን ከም 'ዝሃገረ' ኣብ መርበብ ሓበሬትኡ ምስ ሓበረ፡ ብዙሓት ኣይግድን ኢሎም። ካህናት ከኣ "ኩሉ ነገር ካብ እግዚኣብሄር እዩ'ሞ ወሪዱና ንዘሎ መዓት ከቑርረልና ናብ ፈጣሪ ንጸሊ" ብምባል ጸሎትን ምህለላን ኣዊጆም። ግን ስለምንታይ እዩ መንግስቲ ኤርትራ፡ ኣስታት 20 ዓመታት ዘገልገላ ሆስፒታላትን ክሊኒካትን ዝርከብአን ትካላት ጥዕና ክዕጸዋ ኣዚዙ?
